ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ต้นกล้า
“ความสุขในการทำหน้าที่ไม่ว่าในการงานใดๆ คือ ต้องไม่ทำให้คนดีต้องเดือดร้อน”
...l...ตะลึงกันทั้งวงการ เมื่อผลประกอบการธนาคารพาณิชย์ในปี 2553 ปรากฏผลออกมาว่า กำไรสุทธิแสนกว่าล้านบาทนั้น อยู่ในมือของ 3 แบงก์ใหญ่ คือ ธนาคารกรุงเทพ กสิกรไทย และไทยพาณิชย์ สูงถึง 6.5 หมื่นล้านบาท เกือบ 70% ของกำไรทั้งระบบ ไม่รู้เข้าข่ายการครอบงำตลาดหรือไม่ ใครที่อยู่ในวงการวานช่วยตอบที ว่าจะมีการกระจายและแข่งขันของตลาดโดยสมบูรณ์ได้อย่างไร
...l...ที่น่ากังวลใจ คือ ธนาคารรัฐขนาดใหญ่ อย่างธนาคารกรุงไทย มีกำรี้กำไรแค่กว่า 1.5 หมื่นล้านบาท ...อุ๊ยตายว้ายกรี๊ด เครดิตที่บอกว่าเป็นแบงก์อันดับ 2 หายไปไหน ไฉนจึงร่วงมาเป็นอันดับ 4 เห็นทีต้องมีการรื้อกระบวนการทำงานขนานใหญ่ เพราะจู่ ๆ ร่วงจากอันดับ 2 มาอยู่อันดับ 4 ได้ยังไง 
...l...หลังจาก “สมพร สืบถวิลกุล” กรรมการผู้จัดการ บริษัท กลางคุ้มครองผู้ประสบภัยจากรถ อำลาตำแหน่งไปเป็นกรรมการผู้จัดการ บริษัท ทิพยประกันภัย มาตั้งแต่ต้นปี จนบัดป่านนี้กระบวนการคัดเลือกผู้มาดำรงตำแหน่งเบอร์ 1 ของบริษัท กลางฯ ยังสรรหากันไม่จบ ว่ากันว่างานนี้ตบตีกันมันหยด เพื่อคัดเลือกบุคคลมาดูแลคุ้มครองคนจนที่ไม่มีสตุ้งสตางค์ หนึ่งในนั้นยังถกเถียงกันไม่จบว่าจะเอาคนในที่เป็นรองเอ็มดี หรือคัดเลือกมือดีที่สมัครเข้ามา 2 คน คือ รองกรรมการของบริษัท ไอโออิ กรุงเทพ ประกันภัย หรือจะเลือกผู้เชี่ยวชาญด้านประกันภัยจากวิริยะประกันภัย งานนี้ต้องคอยติดตาม พลังของบอร์ดคนหนึ่งว่าจะผลักดันคนของตัวเองได้หรือไม่ เพราะคนในก็ดูเหมือนลอยเท้งเต้ง
...l...จันทร์ที่ 24 ม.ค.นี้ อภิสิทธิ์ เวชชาชีวะ นายกรัฐมนตรี เลื่อนการประชุมคณะรัฐมนตรีเร็วขึ้นกว่าปกติ 1 วัน โดยจะเสนอพ.ร.บ.รายจ่ายประจำปีเข้าไป 2 ฉบับพร้อมกัน ฉบับแรก ร่าง พ.ร.บ.งบประมาณรายจ่ายกลางปี 2554 วงเงิน 1.2 แสนล้านบาท ฉบับที่สอง เสนอโดย ไตรรงค์ สุวรรณคีรี รองนายกรัฐมนตรี ประธานยกร่างงบประมาณรายจ่ายประจำปี 2555 ในวงเงิน 1.28 ล้านล้านบาทเป็นงบการขาดดุลประมาณ 3.83.9 แสนล้านบาทต้องรอกรอบยุทธศาสตร์งบประมาณปี 2555 ว่าจะโฉบเฉี่ยวแค่ไหน เพราะเวลาของรัฐบาลอยู่ไม่ไกล ยุทธศาสตร์จึงเป็นหัวใจในการควบคุมวงเงินก่อนที่จะเกิดการยุบสภา